# **DECIZIA ETAPEI DE ÎNCADRARE**

## Nr. număr din 08.02.2018

....

Ca urmare a solicitării de emitere a acordului de mediu adresate de **Primaria Ciumani**, cu sediul în Str. Borsos Miklos, Nr. 208, Ciumani , Judetul Harghita, , înregistrată la APM Harghita cu nr. 2963/24.03.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 06.02.2018, că proiectul „**Reabilitarea și extinderea sistemului de canalizare menajeră în comuna Ciumani, județul Harghita**” propus a fi amplasat în extravilanul și intravilanul comunei Ciumani nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. .2 la pct.13 lit a coroborat cu pct.10 lit.b;

 b)Caracteristicile proiectului:

 **1.a. Mărimea proiectului:**

Proiectul prevede modernizarea și extinderea rețelei de canalizare, modernizarea stațiilor de pompare existente. Reţeaua de canalizare este de tip divizor, ramificat cu curgere gravitaţională şi prin pompare. Rețeaua de canalizare menajeră pentru apele menajere va fi executată din tuburi PEID și PVC cu următoarele diametre:

* PEID, DN63 mm, L= 65,00 m
* PEID, DN90 mm, L= 2209,00 m
* PEID, DN110 mm, L= 191,00 m
* PVC, DN250 mm, L= 8968,00 m
* PVC, DN160 mm, L= 35,00 m TOTAL L= 11468,00 m

În reţeaua de canalizare menajeră se va utiliza curgerea gravitaţională datorită reliefului favorabil pentru transportul apelor uzate menajere cu excepţia tronsoanelor în contrapantă, unde este necesară execuţia a 3 staţii de pompare noi și modernizarea a altor 3 stații de pompare pentru ridicarea nivelului apei uzate.

Pe traseul reţelei de canalizare se vor executa 9 subtraversări de pârâuri și viroage. Subtraversările cursurilor de apă SPR1, SPR2, SPR3, SPR4, SPR5, SPR6, SCV1, SCV2, SR1 se vor realiza prin săpătură deschisă și foraj orizontal.

* SPR1 - subtraversare pârâu, cu conducta din PVC SN4 DN250 mm, amplasată în tub de protecție OL 377x10 mm, lungimea subtraversării L=6.6 m. Subtraversarea va fi realizată prin săpătură deschisă.
* SPR2 - subtraversare pârâu, cu conducta din PVC SN4 DN250 mm, amplasată în tub de protecție OL 377x10 mm, lungimea subtraversării L=10 m. Subtraversarea va fi realizată prin săpătură deschisă.
* SPR3 - subtraversare pârâu, cu conducta din PVC SN4 DN250 mm, amplasată în tub de protecție OL 377x10 mm, lungimea subtraversării L=14,2 m. Subtraversarea va fi realizată prin săpătură deschisă.
* SPR4 - subtraversare pârâu, cu conducta din PVC SN4 DN250 mm, amplasată în tub de protecție OL 377x10 mm, lungimea subtraversării L=11,3 m. Subtraversarea va fi realizată prin săpătură deschisă.
* SPR5 - subtraversare pârâu, cu conducta din PVC SN4 DN250 mm, amplasată în tub de protecție OL 377x10 mm, lungimea subtraversării L=37,2, m. Subtraversarea va fi realizată prin săpătură deschisă.
* SPR6 - subtraversare pârâu, cu conducta din PVC SN4 DN250 mm, amplasată în tub de protecție OL 377x10 mm, lungimea subtraversării L=12,3 m. Subtraversarea va fi realizată prin săpătură deschisă.
* SCV1 - subtraversare viroage, cu conducta din PVC SN4 DN250 mm, amplasată în tub de protecție OL 377x10 mm, lungimea subtraversării L=16,5 m. Subtraversarea va fi realizată prin săpătură deschisă.
* SCV2 - subtraversare viroage (curs necadastrat) cu conducta din din PEID PE 100 SDR17 D 63 mm, amplasată în tub de protecție din PEID 160 x 9,5 mm, lungimea subtraversării L=23.6 m. Subtraversarea va fi realizată foraj orizontal.
* SR1 - subtraversare râu Mureș – cod cadastral: IV – 00.00.00.00, cu conducta din PEID PE 100 SDR17 D 160 mm, amplasată în tub de protecție PEID 280 x 16.6 mm, lungimea subtraversării L =22 m. Subtraversarea va fi realizată prin foraj orizontal. Această subtraversare se execută împreună cu forajul orizontal pentru conducta (PEID PE 100 SDR17 PN 10 D160, tronson CO-SP-2, L=191 m) de la stația de pompare la căminul existent.

b. Cumularea cu alte proiecte:

*-Nu este cazul*

c. Utilizarea resurselor naturale:

 -agregate minerale utilizat pentru umplutură, apă

d. Producţia de deşeuri:

*- Pământurile rezultate în urma săpăturilor vor fi refolosite ca şi umplutură*

*- Deşeurile municipale amestecate vor fi transportate de operatorul economic autorizat în zonă.*

e. Emisii poluante, inclusiv zgomotul şi alte surse de disconfort:

*-emisii în aer- în faza de construire vor fi emisii de pulberi rezultate în urma manipulării materialelor de construcţii, emisii de gaze de eşapament, care sunt doar temporare*

*-emisii în apă:- apele uzate menajere colectate vor fi epurate la staţia de epurare din comuna Joseni existentă și vor fi evacuate în râul Mureș. Calitatea apelor uzate deversate în canalizarea localității Joseni va respecta limitele admisibile ale indicatorilor de calitate cuprinse în HG nr.188/2002(NTPA 002) cu modificările și completările ulterioare sau alte valori stabilite de către administratorul rețelei de canalizare.*

*-emisii în sol:- prin lucrările proiectate se va evita infiltraţiile de ape uzate menajere în sol şi subsol.*

*-zgomot:-generat de utilaje de construcţii (excavare) se vor resimţi pe perioade scurte de timp, execuţia lucrărilor se vor efectua numai în timpul zilei.*

f. Riscul de accident, ţinându-se seama în special de substanţele şi de tehnologie utilizate:

*-prin punerea în funcţiune a obiectivului aferent proiectului nu vor fi utilizate substanţe/preparate periculoase care ar putea genera fenomene de accidente.*

 **2**. **Localizarea proiectului**:

2.1.utilizarea existentă a terenului:*- Terenul se află în intravilanul și extravilanul comunei Ciumani în domeniul public, în zona drumurilor comunale, de câmp și de zona drumurilor forestiere, conform Certificatului de Urbanism nr. 5/23.02.2017 emis de Comuna Ciumani.*

2.2.relativa abundenţă a resurselor naturale din zonă, calitatea şi capacitatea regenerativă a acestora:nu este cazul.

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu este cazul*

*f.* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: O parte din amplasamentul proiectului se află în aria de protecţie specială avifaunistică ROSPA0033 „Depresiunea şi Munţii Giurgeului”: 1,8 km pe strada Acadan spre pârtia Veresvirág și 7,7 km pe DC 61, DC 62 în zona Kicsilok.

 *g.*ariiîncarestandardeledecalitatea mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*: nu este cazul,*

*i.*peisajelecusemnificaţieistorică*,* culturalăşiarheologică*: nu sunt*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă-o, parte a intravilanului și extravilanului comunei Ciumani în domeniul public*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*:vor rezulta deşeuri de construcţii, care vor fi gestionate conform pct. 1.d, cu ocazia manipulării materialelor de construcţie pot rezulta emisii de pulberi în suspensie, care sunt temporare şi nesemnificative,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: nu vor exista deşeuri periculoase care să prezintă impact asupra mediului în cazul dezafectării reţelei de canalizare;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele**:

* o parte din amplasamentul proiectului se află în aria de protecţie specială avifaunistică ROSPA0033 „Depresiunea şi Munţii Giurgeului”: 1,8 km pe strada Acadan spre pârtia Veresvirág și 7,7 km pe DC 61, DC 62 în zona Kicsilok.
* amplasamentul proiectului se află de-a lungul drumurilor existente
* în vecinătatea amplasamentului există specii ocrotite de interes comunitar menţionate în Planul de management al sitului de interes comunitar ROSPA0033, aprobat prin Ordinul Ministerial nr. 1556/2016: mai ales în zona speciilor dependente de pajiști și pe o porțiune în zona speciilor dependente de păduri
* avizul favorabil nr. 35 din 26.01.2018 emis de Agenția Națională pentru Arii Naturale Protejate cu condiții
* proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
* proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Condiţiile de realizare a proiectului:**

**1.** Respectarea Avizului de gospodărire a apelor nr. 19/30.01.2018, emis de ABA Mureș.

**2.** Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor de construcţii.

 Impunerea pentru constructor a dotării cu materiale absorbante pentru produse petroliere în scopul evitării poluării accidentale a mediului cu aceste substanţe.

**3.**Concentraţiile maxime de poluanţi în apele uzate colectate prin sistemul centralizat de canalizare se vor încadra în valorile prescrise în anexa nr. 2 a Hotărârii Guvernului României nr. 188/2002, modificată şi completată prin HG nr. 352/2005 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA – 002/2005;

**4.** Se interzice executarea sistemului de canalizare în sistem unitar. Către rețeaua de canalizare /stația de epurare se vor dirija numai apele uzate menajere. Se interzice deversarea canalizării menajere în canalizarea pluvială sau deversarea canalizării pluviale în canalizarea menajeră.

5. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

**6.** Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

**7.** Respectarea condițiilor stabilite de ANANP prin avizul nr. 35 din 26.01.2018:

* se vor lua măsuri de evitare, reducere sau ameliorare a impactului semnificativ asupra biodiversității: defrișări minime, evitarea lucrărilor în perioadele de cuibărit
* este interzisă ocuparea oricărei suprafețe în ROSPA0033 în afara celor prezentate în proiect
* este obligatorie refacerea stratului vegetal
* în cazul în care vor fi necesare defrișări de arbori/arbuști, la finalizarea lucrării se vor replanta arbori/arbuști în același număr și aceleași specii
* în lunile aprilie-iunie este interzisă activitatea de șantier în ROSPA0033
* în cazul în care pe perioada de execuție a lucrărilor se observă pe amplasamentul proiectului cuiburi sau locuri de reproducere a speciilor de păsări se sistează lucrările în zona/zonele respective și se anunță ANANP
* titularul proiectului va instrui personalul asupra faptului că sunt interzise: deteriorarea și/sau distrugerea locurilor de reproducere, ori de odihnă a păsărilor sălbatice, uciderea sau capturarea păsărilor sălbatice
* depozitarea deșeurilor de orice natură în ROSPA0033 este interzisă

**8**. Este interzisă utilizarea dispozitivelor şi instalaţiilor antipasăre, precum şi susbstanţelor chimice cu efecte negative asupra habitatelor şi speciilor ocrotite

**9.** La finalizarea investiţiei aveţi obligaţia de a autoriza proiectul realizat, conform OMMDD nr. 1798/2007.

**10**. Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Ing. DOMOKOS László József**

 **ŞEF SERVICIU A.A.A.**

 **Ing. LÁSZLÓ Anna**

**ȘEF SERVICIU CFM**

**Ing. SZABÓ Szilárd**

 **Întocmit**

**Ing. ABOS Judit**

**Geog. Mihály István**